Σχέση μεταξύ της παρατηρούμενης αθλητικής συμπεριφοράς &amp; ψυχοκοινωνικών χαρακτηριστικών σε χειροσφαιριστές υψηλού επιπέδου:
Creators: name: Παπαστεργίου, Λαμπρινή Γεωργίου
Publisher: name: Aristotle University of Thessaloniki
Year: 2014
Subjects: Χειροσφαίριση
Αθλητική συμπεριφορά
Επιθετικότητα
Ηθικός προσανατολισμός
Προσανατολισμός στόχου
Βιντεοανάλυση
Handball
Sport behavior
Aggressiveness
Moral orientation
Goal orientation
Video analysis

description: Η αθλητική συμπεριφορά διέπεται από συγκεκριμένους κανόνες που προσδιορίζουν το επιθυμητό αποτέλεσμα κατά άτομο, κρίνοντας έτσι τις ενέργειες των αθλητών σωστές ή λανθασμένες. Ένα στοιχείο της αθλητικής συμπεριφοράς είναι η επιθετική συμπεριφορά των αθλητών. Σκοπός της παρούσας έρευνας ήταν αφενός η κατανόηση της έννοιας της αθλητικής συμπεριφοράς και αφετέρου η επίδραση ψυχοκοινωνικών χαρακτηριστικών στη συμπεριφορά αθλητών στο άθλημα της Χειροσφαίρισης. Το δείγμα της έρευνας αποτέλεσαν 18 νέοι αθλητές ηλικίας 19-21 ετών της εθνικής Ελλάδος οι οποίοι συμμετείχαν στο Παγκόσμιο πρωτάθλημα χειροσφαίρισης που διεξήχθη στη Θεσσαλονίκη το 2011. Για τη συλλογή των δεδομένων χρησιμοποιήθηκαν δύο ερωτηματολόγια: Το Moral Orientation in Physical Education Questionnaire (Proios, 2010) που προσαρμόστηκε για τον αθλητισμό και εξετάζει τον ηθικό προσανατολισμό μέσα από δύο παράγοντες το δεοντολογικό (7 ερωτήσεις) και το τελεολογικό (7 ερωτήσεις) καθώς επίσης το ερωτηματολόγιο προσανατολισμού στόχου στο «Έργο» και στο «Εγώ» (Task and Ego in Sport Questionnaire, Duda &amp; Nicholls, 1992). Επίσης, εξετάστηκε η επιθετική συμπεριφορά των παικτών μέσω της παρατήρησης (βιντεοανάλυσης) και συγκεκριμένα του ειδικού προγράμματος SportScout. Από τα αποτελέσματα δεν προέκυψε σημαντική σχέση μεταξύ της επιθετικότητας (εχθρική και συντελεστική), και των ψυχικοκοινωνικών παραγόντων ηθικό προσανατολισμό (δεοντολογικό και τελεολογικό) και προσανατολισμό στόχου (στο Έργο και στο Εγώ). Αυτό πιθανόν να οφείλεται στο μικρό αριθμό δείγματος και στο βραχυπρόθεσμο διάστημα ενός μόνο τουρνουά. Ωστόσο, από την περιγραφική στατιστική βρέθηκε πως η επιθετική συμπεριφορά των αθλητών παρουσίασε τις υψηλότερες βαθμολογίες στον τελεολογικό προσανατολισμό, στον προσανατολισμό στόχου στο «Έργο» και στην συντελεστική επιθετικότητα. Συμπερασματικά, οι αθλητές παρουσίασαν χαμηλά επίπεδα εχθρικής επιθετικότητας εξαιτίας του αγωνιστικού τους επιπέδου.
description: Athletic behavior is governed by certain rules that determine the desired effect in person, and that is what judges the actions of athletes to be right or wrong. One element of sportsmanship is the aggressive behavior of athletes. The purpose of this study was on one side to understand the concept of sportsmanship and on the other side analysis and also deepening of psychosocial characteristics of athletes in the sport of handball. The sample of this study consisted of 18 young athletes aged 19 to 21 years of the Greek National Handball Team which participated in the World Handball Championship held in Thessaloniki in 2011. For the collection of data two questionnaires were used: The Moral Orientation in Physical Education Questionnaire (Proios, 2010) that was adapted for sports and examines the moral orientation through the deontological factor (7 questions) and the teleological one (7 questions), as well as the Goal Orientation Questionnaire in “'Task” and “Ego” (Task and Ego in Sport Questionnaire, Duda &amp; Nicholls, 1992). The aggressive behavior of the athletes was also examined through video observation (videoanalysis) specifically through the SportScout programm. The results revealed no statistically significant differences between the two types of aggression (hostile and instrumental), the moral orientation (deontological and teleological) and the goal orientation (task and ego). This likely it is owed to the small sample number and to the short-term interval from one only tournament. However, the descriptive statistics found that the aggressive behavior of athletes showed the highest scores in the teleological orientation, the ego-goal orientation and in instrumental aggression. In conclusion, the athletes presented low levels of hostile aggression because of their playing level.